Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na o Bona Bohlokwa bja Gore o Gatele Pele Moyeng?
Na o Bona Bohlokwa bja Gore o Tlwaetše ba Bangwe?
GO TŠWA BOBOLOKELONG BJA RENA “ Ke be ke Ruta Batho go Ithuta ka Modimo”
Dihlatse tša Jehofa
Dilo tše di Lego Gona
Dikgatišo tše di Lego Gona
GO THOMA BOPHELO BJA GO NEA
Ge ke na le mengwaga e 18, ke ile ka golegwa ka dikgwedi tše senyane ka baka la gore ke ganne go dira mediro ya bošole. Ke be ke tšhogile kudu ge mojako wa sele ya ka o be o tswalelwa gomme ke šala ke nnoši. Eupša go se go ye kae, bahlapetši le bagolegwa ba ile ba thoma go mpotšiša gore ke golegetšwe eng gomme ka lethabo ka ba hlalosetša ditumelo tša ka.
Ge re be re tsebiša batho ka kopano nakong ya ge ke sa tšwa go thoma go bula madibogo kua Ireland
Seketswana se se bitšwago Sibia e be e le ntlo ya rena go tloga ka 1948 go fihla ka 1953
Ka morago ga go fetša dikgwedi tše sego kae re bolela ka Mmušo wa Modimo dihlakahlakeng tše dinyenyane tša Bahamas, re ile ra ya Dihlakahlakeng tša Leeward le Dihlakahlakeng tša Windward, tšeo di lego bokgole bja dikhilomithara tše 800 go tloga Dihlakahlakeng tša Virgin kgauswi le Puerto Rico, gomme di fihla mo e nyakilego go ba Trinidad. Re ile ra fetša mengwaga e mehlano re bolela ditaba tše dibotse dihlakahlakeng tše di lego kgole le kgole moo go bego go se na Dihlatse. Ka dinako tše dingwe, re be re fetša dibekebeke re sa kgone go romela mangwalo goba go a amogela. Go sa šetšwe seo, re be re ipshina ka go bolela lentšu la Jehofa dihlakahlakeng.—Jer. 31:10.
Lehono, bontši bja dihlakahlaka tšeo di etelwa ke batho ba bantši bao ba sepelago ba boga dinaga, eupša mehleng ya rena, dihlakahlaka tšeo e be e le mafelo a go hloka mohola. Gantši re be re tloga sehlakahlakeng se sengwe go ya go se sengwe bošego. Dihlapi tše di bitšwago di-dolphin di be di ralokela kgauswi le seketswana sa rena ge re dutše re sesa, gomme selo feela seo o bego o ka se kwa e be e le modumo wa seketswana sa rena ge se dutše se sesa. Ngwedi o be o phadimetše lewatleng gomme kua pejana go bonala eka lewatle le a felela.
Ka 1960 re ile ra abelwa go hlankela ofising ya lekala ya Puerto Rico, yeo e bego e le ntlong ya mabato a mabedi kua Santurce, San Juan. Mathomong, mošomo o montši o be o dirwa ke nna le Lennart Johnson. Yena le mosadi wa gagwe e be e le Dihlatse tša Jehofa tša mathomo kua Dominican Republic, gomme ba tlile Puerto Rico ka 1957. Ka morago, Maxine o ile a šoma go romela batho dipeeletšo tša bona tša dimakasine—tše di fetago sekete ka beke. O be a thabela mošomo wo ka gore o be a nagana ka batho ka moka bao ba bego ba amogela dijo tše tša moya.
Ntšha Moneelo wa go Thekga Modiro wa Rena wa Lefase ka Bophara